8Tə wavə́ ma mətúnuŋǎ məkǐ ḿbámāná ai miǹkidán bə̄ḿbāŋála. Ńdɔ̄ fə é tsíd məvɔ́ŋ bátsíg ábōg dáma təge tɔbɔ ńgūmā álú a kələ́g kwí é kídí fɔ́g. 19Miǹtól bíbumá yā sí dzóe, wayi sɔ́ ai byá á ndá Ǹtondôbə Zambá woe eki təge yám mān kábad ai mənyáŋ mə́ nyīá. 20Ńdɔ̄ hḿ māyi wa lóm éngə́lɛs ósū, nə́ á kála wa á zēn, á kə̄ fə kwí ai wa é vóm mə̄ ngákoməzan wa. 21O bɔɔg okálá ai nyé, o wógō fə̄ kíŋ dzie, tə wabɔ nyé ébyandí, amú á sə̄ kig dzíbī óláŋan wǎn, ású á dzwé dámā ńgɔ a nə́. 22Ngə́ ō wóg kíŋ dzīē, ǒ ngabɔ édí ásə madzó, o yəmə nâ mayi síŋ mīńzīzíŋ míe, ńdɔ̄ fə mǎyi lúmǎn bītá bíe.